ஆனால், விண்ணப்பித்த 55 பேரில் இருந்து அதிக தகுதி படைத்த 11 பேரை நேர்முக தேர்வுக்கு அழைத்துள்ளதாகவும், மனுதாரர் தன்னை அழைக்க வேண்டும் என உரிமை கோர முடியாது எனவும் அரசுத்தரப்பில் வாதிடப்பட்டது. அரசுத்தரப்பு வாதத்தை ஏற்ற நீதிபதி, துணைவேந்தர் பதவிக்கு மூன்று பேரின் பெயர்களை ஆளுநருக்கு பரிந்துரைப்பதற்கான நேர்முக தேர்வுக்கு தடை விதிக்க மறுத்து, மனுவை தள்ளுபடி செய்து உத்தரவிட்டார்.